REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/327-15

22. jul 2015. godine

B e o g r a d

**Z A P I S N I K**

**46. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 22. JULA 2015. GODINE**

Sednica je počela u 9,40 časova.

Sednici je predsedavala Tanja Tomašević Damnjanović, zamenik predsednika Odbora.

Sednici su prisustvovali članovi Odbora: Biljana Ilić Stošić, Biljana Savović, Mirjana Andrić, Velinka Tošić, Neđo Jovanović, Miletić Mihajlović i Živan Đurišić.

Sednici je prisustvovao Vučeta Tošković, zamenik Vladimira Đukanovića.

Sednici nisu prisustvovali: Petar Petrović, predsednik Odbora, i Dragan Paunović, Meho Omerović, Aleksandar Martinović, Olgica Batić, Laslo Varga, Balša Božović i Jovan Marković, članovi Odbora, niti njihovi zamenici.

Sednici je, kao poverenik predlagača zakona, prisustvovao Goran Tokić, načelnik odeljenja u Ministarstvu pravde.

Na predlog zamenika predsednika Odbora, utvrđen je sledeći

D n e v n i r e d :

1. Razmatranje Predloga zakona o potvrđivanju ugovora između Republike Srbije i Republike Turske o izručenju, koji je podnela Vlada (broj 011-1148/15, od 27. aprila 2015. godine);
2. Razmatranje Predloga zakona o potvrđivanju ugovora između Republike Srbije i Republike Turske o uzajamnoj pravnoj pomoći u krivičnim stvarima, koji je podnela Vlada (broj 011-1147/15, od 27. aprila 2015. godine);
3. Razmatranje Predloga zakona o potvrđivanju ugovora između Republike Srbije i Republike Turske o uzajamnoj pravnoj pomoći u građanskim i trgovačkim stvarima, koji je podnela Vlada (broj 011-1146/15, od 27. aprila 2015. godine);
4. R a z n o.

Pre prelaska na rad po utvrđenom dnevnom redu usvojen je, bez primedaba, zapisnik sa 45. sednice Odbora.

**Prva tačka dnevnog reda:** **Razmatranje Predloga zakona o potvrđivanju ugovora između Republike Srbije i Republike Turske o izručenju**

Odbor je, na osnovu člana 156. stav 3. Poslovnika Narodne skupštine, odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora između Republike Srbije i Republike Turske o izručenju.

Za izvestioca Odbora na sednici Narodne skupštine određena je Tanja Tomašević Damnjanović, zamenik predsednika Odbora.

**Druga tačka dnevnog reda:** **Razmatranje Predloga zakona o potvrđivanju ugovora između Republike Srbije i Republike Turske o uzajamnoj pravnoj pomoći u krivičnim stvarima**

Odbor je, na osnovu člana 156. stav 3. Poslovnika Narodne skupštine, odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora između Republike Srbije i Republike Turske o uzajamnoj pravnoj pomoći u krivičnim stvarima.

Za izvestioca Odbora na sednici Narodne skupštine određena je Tanja Tomašević Damnjanović, zamenik predsednika Odbora.

**Treća tačka dnevnog reda:** **Razmatranje Predloga zakona o potvrđivanju ugovora između Republike Srbije i Republike Turske o uzajamnoj pravnoj pomoći u građanskim i trgovačkim** **stvarima**

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora između Republike Srbije i Republike Turske ouzajamnoj pravnoj pomoći u građanskim i trgovačkim stvarima.

Za izvestioca Odbora na sednici Narodne skupštine određena je Tanja Tomašević Damnjanović, zamenik predsednika Odbora

**Četvrta tačka dnevnog reda: Razno**

U okviru ove tačke dnevnog reda nije bilo predloga, ni pitanja.

Sednica je završena u 9,50 časova.

SEKRETAR ZAMENIK PREDSEDNIKA

Ljiljana Miletić Živković Tanja Tomašević Damnjanović